**SIA Eiropas Tālmācības centrs**

Reģistrācijas Nr. LV43603089888

Profesionālās tālākizglītības centrs

**“Eiropas Tālmācības centrs”**  
Reģistrācijas Nr. 4581802375

Juridiskā adrese: Baldones iela 27A-2, Iecava, Bauskas novads, LV 3913   
Faktiskā adrese: Lomonosova iela 1 k-4, Rīga, LV-1019

Mob. tālr.: +371 22038287  **·** e-pasts: [etc@eiropascentrs.lv](mailto:etc@eiropascentrs.lv), [www.eiropascentrs.lv](http://www.eiropascentrs.lv)

**IEKŠĒJIE NOTEIKUMI**

**Rīgā**

APSTIPRINĀTS

ar Eiropas Tālmācības centra

direktores L.Likas

05.09.2022. rīk.Nr.1-8/9

Rīgā, 2022. gada 5. septembrī Nr.1-19/23

**Neformālās izglītības programmas īstenošanas kārtība**

*Izdoti saskaņā ar*

*Valsts pārvaldes iekārtas likuma*

*72.panta pirmās daļas 2.punktu,*

*73.panta pirmās daļas 4.punktu,*

*Profesionālās izglītības likumu,*

*“Eiropas Tālmācības centra”*

*Nolikuma 30.punktu*

**I. Vispārīgie jautājumi**

1. Iekšējie noteikumi nosaka kārtību, kādā Eiropas Tālmācības centrā (turpmāk tekstā – ETC) uzņem izglītojamos, nodrošina izglītības procesu, veic izglītojamo mācību stundu apmeklējumu uzskaiti un izglītojamo atskaitīšanu izglītības programmas īstenošanas laikā (turpmāk tekstā – kārtība) neformālās izglītības programmās.
2. Šī kārtība ir saistoša ETC izglītojamajiem un darbiniekiem.

**II. Dokumentu noformēšana, uzņemot izglītojamo Eiropas Tālmācības centrā (ETC)**

1. Izglītojamais piesakās neformālās izglītības programmā, izmantojot Eiropas Tālmācības centra (ETC) mājaslapu, e-pastu vai telefoniski, norādot sekojošu informāciju:
   1. izglītojamā vārds, uzvārds (ja izglītojamais ir citas valsts piederīgais, uzrāda personas ID kodu vai citu izglītojamo identificējušu informāciju);
   2. izvēlēto neformālās izglītības programmu;
   3. ērtāko saziņas veidu ar izglītības iestādi, iekļaujot elektroniskā pasta adresi.
2. Izglītojamais elektroniski saņem informāciju par uzņemšanu mācību grupā un tiek informēts par mācību līguma noslēgšanas kārtību. Līguma noslēgšanai izglītojamais uzrāda personu apliecinošu dokumentu (pase, ID karte).
3. Izglītojamais saņem dalībnieka piemērotības noteikšanas pārbaudes testu (ja to paredz izglītības programma), informāciju par pārbaudes testa izpildīšanas laiku un kārtību.
4. Izglītojamo ar direktora rīkojumu uzņem ETC atbilstošā izglītības programmā, ja viņa priekšzināšanu līmenis atbilst mācību programmas prasībām (ja attiecināms).
5. Izglītojamais saņem rēķinu par mācību maksas veikšanu un informāciju par maksājuma veikšanas kārtību.
6. Izglītojamam tiek izveidots individuāls profils mācību eVidē ar visiem izglītības programmas apguvei nepieciešamajiem tālmācības mācību materiāliem, mācību grafiku un pārbaudes darbiem, ja tādi paredzēti neformālās programmas īstenošanas laikā.
7. eVide nodrošina izglītojamiem iespēju iepazīties ETC darbību reglamentējošiem dokumentiem:
   1. reģistrācijas apliecība;
   2. dibinātāja saskaņota neformālās izglītības programma;
   3. nolikums;
   4. iekšējās kārtības noteikumi;
   5. neformālās izglītības programmas īstenošanas kārtība;
   6. drošības noteikumi izglītības iestādē.

**III. Mācību procesa īstenošana**

1. Neformālās izglītības programmas īstenošanas ilgumu un izglītības saturu nosaka dibinātāja saskaņotā neformālās izglītības programma.
2. Mācības īsteno saskaņā ar direktora apstiprināto nodarbību grafiku atbilstoši izglītības programmai.
3. Mācību stundas ilgums neformālās izglītības programmā noteikts 40 minūtes.
4. Atbilstoši izglītības programmai mācību process tiek organizēts attālināti īpaši izveidotā eVidē, kurā pieejami mācību materiāli, pašpārbaudes uzdevumi un videomateriāli, vebināru videoieraksti, pārbaudes darbi, mācību sasniegumu vērtējumi, ja tādi paredzēti neformālās programmas īstenošanas laikā.
5. Katram izglītojamam un pedagogam eVidē ir savs individuāls profils.
6. Attālināto mācību procesu papildina:
   1. vebināri, izmantojot speciālu Vebināru programmatūru;
   2. individuālās konsultācijas, izmantojot Skype, Zoom vai Vebināru programmatūru;
   3. individuālās konsultācijas pēc izglītojamā pieprasījuma, vienojoties par norises laiku ar pedagogu;
   4. iespējas elektroniski uzdot jautājumus pedagogam tieši mācību procesa laikā savā individuālajā profilā eVidē.
7. eVide fiksē katra izglītojamā pieslēgšanos mācību sesijām, saglabā iesniegtos pārbaudes darbus, veiktos praktiskos uzdevumus un pedagoga izdarītos izglītojamā mācību sasniegumu vērtējumus, ja tādi paredzēti neformālās programmas īstenošanas laikā.

**IV. Mācību stundu apmeklējuma uzskaites kārtība**

16. Mācību stundu apmeklējumu uzskaite notiek e\_žurnālā un to atzīmēšanu veic pedagogs.

17. Mācību priekšmeta pedagogs ar “n” atzīmē tos izglītojamos, kuri nav pieslēgušies mācībām.

18. Izglītojamo dalību nodarbībā apliecina elektroniski fiksēta izglītojamā pieslēgšanās e-platformai.

19. Mācību stundas ilgums profesionālās izglītības programmās tiek noteikts 40 minūtes, pēc kurām seko 10 minūšu starpbrīdis.

20. Ar izglītojamam, kuri dažādu iemeslu dēļ nav izpildījuši mācību plānu, vai attālinātās mācībās tiešsaistes nodarbībās kavējumi sasniedz 20 % no stundu kopskaita, veic individuālas pārrunas un, ja iespējams, sastāda jaunu individuālo mācību grafiku. Ja iespējams, izglītojamajam piedāvā apgūt kavētās tēmas kopā ar citu atbilstošās programmas grupu.

21. Par mācību stundu apmeklējumu uzskaiti atbildīgi ir mācību priekšmetu pedagogi un mācību grupas vadītājs.

22. Izglītojamo atskaita no ETC ar direktora rīkojumu, ja:

22.1. viņš nepilda mācību līguma saistības;

22.2. mācību stundu kavējumi sasniedz 20 % no kopskaita;

22.3. izglītojamais iesniedz direktoram adresētu iesniegumu brīvā formā, minot vēlmi pārtraukt mācības, norādot mācību pārtraukšanas iemeslu;

22.4. mācību grupas vadītājs iesniedz direktoram adresētu iesniegumu, norādot izglītojamā atskaitīšanas iemeslu.

23. Izglītojamo ar direktora rīkojumu var pārcelt uz citu līdzvērtīgu mācību grupu, ja izglītojamais iesniedz direktoram adresētu iesniegumu brīvā formā, minot mācību grupas maiņas iemeslu.

**V. Mācību noslēgums un Apliecības izsniegšana**

23. Izglītojamie, kuri apguvuši neformālās izglītības programmu un saņēmuši galīgo vērtējumu visos izglītības programmas mācību priekšmetos, ja tādi paredzēti neformālās izglītības programmas īstenošanā, ar sekmīgu atzīmi vismaz „4” (gandrīz viduvēji) 10 baļļu skalā, vai “*ieskaitīts*”, un sekmīgi nokārtojuši programmas noslēguma pārbaudījumu (ja tāds paredzēts neformālās izglītības programmas noslēgumā), saņem Apliecību par neformālās izglītības programmas apguvi, atbilstoši spēkā esošajiem normatīviem aktiem.

24. Izglītojamie, kuri apguvuši neformālās izglītības programmu un saņēmuši galīgo vērtējumu visos izglītības programmas mācību priekšmetos, ja tādi paredzēti neformālās izglītības programmas īstenošanā, ar atzīmi „3” (vāji) vai zemāku vērtējumu 10 baļļu skalā, vai “neieskaitīts”, vai nesekmīgi nokārtojuši programmas noslēguma pārbaudījumu (ja tāds paredzēts neformālās izglītības programmas noslēgumā), vai neierodas uz noslēguma pārbaudījumu, saņem Sekmju izziņu par neformālās izglītības programmas apguvi, atbilstoši spēkā esošajiem normatīviem aktiem.

25. Ja izglītojamam ir attaisnojoši uz eksāmenu neierašanās iemesli, vai viņš vēlas pārkārtot nesekmīgi novērtēto eksāmenu (ja kādi citi programmas īstenošanu reglamentējoši dokumenti nenosaka citādāk), viņš iesniedz ETC Iesniegumu un kavējumus attaisnojošus dokumentus un vienojas par eksāmena kārtošanas nosacījumiem, samaksājot ETC par papildus mācībām un/vai eksāmenu.

26. Izglītojamais ar parakstu neformālās izglītības dokumentu izsniegšanas sarakstā apliecina, ka ir saņēmis apliecību par neformālās mācību programmas apguvi.

**VI. Noslēguma jautājumi**

27. Iekšējie noteikumi stājas spēkā to parakstīšanas brīdī.

Direktore Laura Lika

Apstiprināts ar 2022.gada 5. septembra

Rīkojumu Nr. 1-08/9

Puste

28358776